wickkiey/tamil-wikipedia-chunked huggingface dataset:
# மிர்பூர் காஸ்

## பொருளாதாரம்

மிர்புர்காஸில் ஒரு சிறிய தொழிற்துறை பகுதி இருந்தாலும், எந்தவொரு தொழிற்துறையும் பெரியளவில் இங்கு செயற்படவில்லை. நகரத்தில் நான்கு சர்க்கரை ஆலைகள், சில பருத்தி விதை நீக்கும் ஆலைகள், மற்றும் சமையல் எண்ணெய் ஆலைகள் என்பன அமைந்துள்ளன.  
மாவட்டத்தின் மிகவும் வளமான நிலம் கோதுமை, வெங்காயம், கரும்பு, பருத்தி, மிளகாய் மற்றும் மாம்பழங்களை உற்பத்தி செய்கிறது. 1900 ஆண்டுகளில் ஜாம்ராவ் கால்வாய் கட்டப்பட்ட பின்னர் நீர்ப்பாசனம் மற்றும் விவசாயம் புத்துயிர் பெற்றது. பின்னர், கரும்பு சாகுபடி, முக்கியமாக தானியங்கள், பருத்தி பொருட்கள், துணிகள், மற்றும் சர்க்கரை என்பன உற்பத்தி செய்யப்பட்டன. வரலாற்றில் ஒரு குறிப்பிட்ட காலத்தில், மிர்புர்காஸ் நகரத்தை சேர்ந்தவர்கள் நாட்டின் சிறந்த பருத்தி உற்பத்தியாளராக திகழ்ந்தனர். மேலும் நகரத்தின் வருமானத்தின் பெரும்பகுதி பருத்தி விவசாயத்தைச் சார்ந்திருந்தது.  
இருப்பினும் தற்சமயம் இந்நகரமானது மாம்பழ உற்பத்தியில் நன்கு அறியப்படுகிறது. நகரத்தில் 252 வகையான மாம்பழங்கள் விளைவதாக கருதப்படுகின்றது. அவற்றில் மிகவும் பிரபலமான வகை சிந்துரி அம்ப், (சிந்துவின் மாம்பழம்) என்பதாகும். உலக புகழ்பெற்ற விளைபொருட்களைக் காண்பிக்கும் வருடாந்திர அறுவடை விழாவில் இந்நகரத்தினால் மாம்பழ வகைகள் காட்சிப்படுத்தப்படுகின்றன.  
மீர்பூர் காஸ் விவசாயத்திற்கும் நீர்ப்பாசனத்திற்கும் ஏற்ற வளமான நிலமாகும்.லெட் வா போன்ற நீர்ப்பாசன கால்வாய்கள் வழியாக சிந்துவுடன் இணைக்கப்பட்டுள்ளதால், மிர்பூர் காஸ் பல ஆண்டுகளாக விவசாய நன்மைகளைப் பெற்றுள்ளது. வாழைப்பழங்கள் இப்பகுதியில் பரவலாக பயிரிடப்படுகின்றன. மேலும் இங்கு அதிகளவிலான வாழைப்பழங்கள் உற்பத்தி செய்யப்படுகின்றன.
# அலக்சு ஓ'நெல்

**அலெக்சு ஓ'நெல்** ( Alexx O'Nell இயற்பெயர் **அலெக்சாண்டர் லியோனார்ட் ஓ நீல்** பிறப்பு: ஜூலை 26, 1980 ) என்பவர் ஓர் அமெரிக்க வம்சாவளியைச் சேர்ந்தஇந்திய நடிகர் மற்றும் இசைக்கலைஞர் ஆவார். இவர் தற்போது இந்திய மொழிகளித் திரைப்படங்கள் மற்றும் தொலைக்காட்சி நிகழ்ச்சிகளில் நடித்து வருகிறார். *மெயின் அவுர் சார்லஸ் ,* *சீனி* கம், *மதராசபட்டினம்*, *ஜோக்கர்*, *ஏக் ஜே சிலோ ராஜா*, *சிட்டகாங்* மற்றும் *உருமி* (ஏக் யோதா ஷூர்வீர்) ஆகியவை இவர் நடித்ததில் குறிப்பிடத் தகுந்த படங்கள் ஆகும்.  
ஓ'நெல் அமெரிக்காவில் உள்ள சமூகம் மற்றும் பிராந்திய நாடக திரையரங்கில் தனது நடிப்பு வாழ்க்கையைத் தொடங்கினார். பின்னர் இந்தியாவிலும் சர்வதேச அளவிலும் பல தொலைக்காட்சி விளம்பரங்களில் பணியாற்றினார். 2007 ஆம் ஆண்டில் சீனி கம் திரைப்படத்திலும் அதே ஆண்டில் லோயின்ச் ஆஃப் பஞ்சாப் பிரசன்ஸ் திரைப்படங்களில் நடித்தார். இந்தியாவின் முன்னணி நடன நிகழ்ச்சியான நாச் பாலியே நடனப் போட்டியில் பங்கேற்பாளராகக் கலந்துகொண்டதன் மூலம் இவர் பரவலாக அறியப்பட்டார்.  
2010 ஆம் ஆண்டில் வெளியான மதராசப் பட்டினம் திரைப்படத்தில் நடித்தார்.பின்னர் இவர் ஜான்சி கி ராணி எனும் தொலைக்காட்சி நாடகத்தில் நடித்தார்.  
இந்திய நடிகை ஸ்வேதா கெஸ்வானியுடன் இருந்த உறவைத் தொடர்ந்து ஓ'நெல் மற்றும் கெஸ்வானி ஆகியோர் அக்டோபர் மற்றும் நவம்பர் 2008 இல் நடைபெற்ற நான்கு விதமான நிகழ்வுகளில் இவர்கள் திருமணம் செய்து கொண்டனர்.  
ஓ'நெல் மற்றும் கெஸ்வானி ஆகியோர் 2011 ஆம் ஆண்டின் மத்தியில் பிரிந்து சென்றனர். அதுவரை இவர்கள் இந்தியாவின் மும்பையில் ஒன்றாக வாழ்ந்தனர். லெஸ்டர் இன்க் என்ற விளாம்பரத் துறையில் இவர் பணியாற்றினார்.
# அலக்சு ஓ'நெல்

### விளம்பரம்

நாடகங்களில் பணிபுரிந்த பின்னர், ஹூண்டாய் மற்றும் லெனோவா போன்ற நிறுவனங்களின் விளம்பர மாதிரியாக இவர் நடித்தார். ரோமா சுவிட்சுகள், பானாசோனிக் ஏர் கண்டிஷனர்கள் மற்றும் எஸிஸ் கம்ப்யூட்டர்ஸ் மற்றும் 2006 முதல் 2009 வரை மவுலின் கிளாசியர் வாசனை திரவியங்களுக்கான விளம்பர தூதராக இருந்தது ஆகியவை இவரது மிகவும் குறிப்பிடத்தக்க பணிகளாகும்.  
2018 ஆம் ஆண்டில் இவர் நடிப்பில் ராக் தேஷ் மற்றும் இன்சைட் எட்ஜ் எனும் தொலைக்காட்சி நாடகம் ஆகியவை வெளியாகின. மேலும் டாக்டர் ருக்மாபாய் , சை ரா நரசிம்ம ரெட்டி , டிரையல் ஆஃப் சத்யம் மற்றும் பமராசி ஜசூஸ் ஆகிய திரைப்படங்கள் 2019 ஆம் ஆண்டில் வெளியாக உள்ளது.
# அலக்சு ஓ'நெல்

## தனிப்பட்ட வாழ்க்கை

இவரின் தாய் டச்சு நாட்டினர் ஆவார். இவரின் தந்தை ஐரிஷ்-அமெரிக்க வம்சா வளியினைச் சேர்ந்தவர் ஆவார். ஓ'நெல் அமெரிக்காவின் கனெக்டிகட் மாநிலத்தில் பிறந்தார்.இவருக்கு ஒரு சகோதரி உள்ளார். செப்டம்பர் 2007 இல் திருமணம் செய்து கொண்டார்.
# அலக்சு ஓ'நெல்

## திரைப்படங்கள்

2007 ஆம் ஆண்டில் சீனி கம் திரைப்படத்தின் மூலம் இவர் அறிமுகமனார். அதே ஆண்டில் லோயின்ச் ஆஃப் பஞ்சாப் பிரசன்ஸ் திரைப்படங்களில் நடித்தார்.*மெயின் அவுர் சார்லஸ் ,* *சீனி* கம், *மதராசபட்டினம்*, *ஜோக்கர்*, *ஏக் ஜே சிலோ ராஜா*, *சிட்டகாங்* மற்றும் *உருமி* (ஏக் யோதா ஷூர்வீர்) ஆகியவை இவர் நடித்ததில் குறிப்பிடத் தகுந்த படங்கள் ஆகும்.
# ஒசநே+03:30

**ஒசநே+03:30** (UTC+03:30) என்பது +03:30 என்ற பன்னாட்டு நேர அளவீட்டின் ஒருங்கிணைந்த சர்வதேச நேரத்தில் இருந்து ஈடுசெய்யப்பட்ட நேரத்திற்கான அடையாளங் காட்டியாகும். ஐஎஸ்ஓ 8601 (ISO 8601) என்பதுடன் தொடர்புடைய நேரம், என எழுதப்படும். இந்த நேரம் ஈரான் நாட்டில் மட்டுமே பயன்படுத்தப்படுகிறது.
# ஒசநே+03:30

## வடக்கு அரைக்கோள குளிர்காலச் சீர்நேரம்

*முதன்மை நகரங்கள்: தெகுரான்*
# ஒசநே+03:30

## வடக்கு அரைக்கோள குளிர்காலச் சீர்நேரம்

### மத்திய கிழக்கு

- – ஈரானிய சீர் நேரம் (IRST)
# வார்ப்புரு:Time zones of the Middle East

| எகிப்திய சீர்நேரம்
|-
| | &nbsp; &nbsp;
| ஒசநே+02:00  
ஒசநே+03:00
| கிழக்கு ஐரோப்பிய நேரம் /
இசுரேலிய சீர்நேரம் /
பலத்தீனிய சீர்நேரம்
கிழக்கு ஐரோப்பிய கோடைகால நேரம் /
இசுரேலிய கோடை நேரம் /
பலத்தீனிய கோடை நேரம்
|-
| | &nbsp; &nbsp;
| ஒசநே+03:00
| அராபிய சீர்நேரம் /
துருக்கிய நேரம்
|-
| | &nbsp; &nbsp;
| ஒசநே+03:30
| ஈரானிய சீர் நேரம்
|-
| | &nbsp; &nbsp;
| ஒசநே+04:00
| பாரசீக வளைகுடா சீர்நேரம்
|}
<small><span>▉</span><span>▉</span><span>▉</span><span>▉</span> ஆண்டு முழுவதும் ஒரே சீர்நேரம்
<span>▉</span> பகலொளி சேமிப்பு நேரம் கடைப்பிடிப்பு</small>
]]<noinclude>  
</noinclude>
# கார்த்திக் ஆர்யன்

**கார்த்திக் திவாரி** (Kartik Aaryan பிறப்பு 22 நவம்பர் 1990), **கார்த்திக் ஆர்யன் என்று** பரவலாக அறியப்படும் இவர் பெரும்பான்மையாக இந்தி படங்களில் தோன்றும் ஓர் இந்திய நடிகர் ஆவார். குவாலியரில் பிறந்து வளர்ந்த இவர், உயிரி தொழில்நுட்பத்தில் பொறியியல் பட்டம் பெறுவதற்காக நவி மும்பைக்கு இடம் பெயர்ந்தார். விளம்பரங்களில் நடித்துக் கொண்டிருந்த காலத்தில் இவர் திரைப்படங்களிலும் நடிக்க வாய்ப்புத் தேடினார்.ஆர்யன் 2011 ஆம் ஆண்டில் *பியார் கா புஞ்சனாமா* என்ற *திரைப்படத்தில்* அறிமுகமானார். இது மூன்று இளைஞர்கள் எதிர்கொள்ளும் காதல் இன்னல்களைப் பற்றிய ஒரு திரைப்படமாகும்.  
*ஆகாஷ் வாணி* (2013) மற்றும் *காஞ்சி: தி* அன்பிரேக்கபிள் (2014) ஆகிய படங்களில் முன்னணி கதாபாத்திரங்களில் *ஆர்யன்* நடித்தார். ஆனால் இவை வணிக ரீதியாக வெற்றி பெறவில்லை. பின்னர் அவர் ரஞ்சன் மற்றும் பருச்சாவுடன் இணைந்து *பியார் கா புஞ்சனாமா 2* (2015) மற்றும் *சோனு கே திட்டு கி ஸ்வீட்டி* (2018) ஆகிய திரைப்படங்களில் நடித்தார். இவை இரண்டும் வணிக ரீதியாக வெற்றிகரமான திரைப்படமாக அமைந்தது. ஆனால் விமர்சன ரீதியாக அவை தோல்வியடைந்தது. பின்னர் 2019 ஆம் ஆண்டில் லுகா சுப்பி எனும் திரைப்படத்தில் நடித்தார்.  
நடிப்பு வாழ்க்கையினைத் தவிர சில விளம்பரங்களிலும் நடித்து வருகிறார். மேலும் இரு விருது வழங்கும் நிகழ்வில் கலந்துகொண்டுள்ளார்.
# கார்த்திக் ஆர்யன்

## வாழ்க்கை மற்றும் தொழில்

### ஆரம்பகால வாழ்க்கை மற்றும் தொழில் ஆரம்பம் (1990–2014)

கார்த்திக் திவாரி (பின்னர் ஆரியன்) நவம்பர் 22, 1990 அன்று மத்திய பிரதேசத்தின் குவாலியரில் பிறந்தார். அவரது பெற்றோர் இருவரும் மருத்துவர்கள் ஆவர்.அவரது தந்தை ஒரு குழந்தை மருத்துவர், மற்றும் அவரது தாயார் மாலா ஒரு மகளிர் மருத்துவ நிபுணர் . நவி மும்பையின் டி.ஒய் பாட்டீல் பொறியியல் கல்லூரியில் உயிரியல் பிரிவில் பொறியியல் பட்டம் பெற்றார் நேர்காணலில் கலந்து கொள்வதற்காக தனது வகுப்புகளைத் தவிர்த்துவிட்டு இரண்டு மணி நேரம் பயணம் செய்வேன் என்று தனது நேர்காணலில் கூறியுள்ளார். **ஆர்யன்**பல்கலைக்கழகத்தில் இருந்தபோது விளம்பரத்தில் நடிக்கத் துவங்கினார்.  
தனது மூன்றாம் ஆண்டு கல்லூரியில் படிக்கும் போது, ஆர்யன் திரைப்படத்தில்அறிமுகமானார். லவ் ரஞ்சனின் பட்டி பிலிம் *பியார் கா புஞ்சனாமா* (2011) திரைப்படத்தில் திவேண்டு சர்மா, ராயோ எஸ் பகிர்தா, மற்றும் நுஷ்ரத் பருச்சா ஆகியோருடன் இணைந்து நடித்தார்.
# கார்த்திக் ஆர்யன்

## மற்ற வேலை

படங்களில் நடிப்பதனைத் தவிர்த்து, பிராண்ட் ஹம்மல் இன்டர்நேஷனல் எனும் விளையாட்டு ஆடை நிறுவனம், கிரீம் எமாமி ஃபேர் அண்ட் ஹேண்ட்சம் மற்றும் மன்யாவர் ஆடை நிறுவனம் உள்ளிட்ட பல நிறுவனங்கள் மற்றும் தயாரிப்பு விளம்பரங்களில் நடித்து வருகிறார் . ஆயுஷ்மான் குர்ரானாவுடன் 2018 ஐஃபா விருதுகளையும், விக்கி கௌசலுடன் 2019 ஜீ சினி விருதுகளையும் அவர் தொகுத்து வழங்கியுள்ளார்.
# கார்த்திக் ஆர்யன்

## திரைப்படங்கள்

ஆர்யன் 2011 ஆம் ஆண்டில் *பியார் கா புஞ்சனாமா* என்ற *திரைப்படத்தில்* அறிமுகமானார், இது மூன்று இளைஞர்கள் எதிர்கொள்ளும் காதல் இன்னல்களைப் பற்றிய ஒரு திரைப்படமாகும். *ஆகாஷ் வாணி* (2013) மற்றும் *காஞ்சி: தி* அன்பிரேக்கபிள் (2014) ஆகிய படங்களில் முன்னணி கதாபாத்திரங்களில் *ஆர்யன்* நடித்தார்.
# கவார் ரிஸ்வி

**கவார் ரிஸ்வி** (ஆங்கிலம் : Khawar Rizvi) ( பிறப்பு:1938 ஜூன் 1 & இறப்பு:1981 நவம்பர் 15) இவர் ஒரு உருது மற்றும் பாரசீக மொழியின் முக்கிய கவிஞராவார். இவர் ஒரு அறிவார்ந்தவராகவும் கல்விமானாகவும் மதிக்கப்பட்டார். முக்கியமாக இவரது புகழுக்கு காரணம் இவரது கவிதையே ஆகும். இவரது இயற்பெயர் சையத் சிப்டே ஹசன் ரிஸ்வி என்பதாகும். இவர் கவிதை மற்றும் கட்டுரைகளை எழுதுவதற்கு "கவார்" என்ற புனைப்பெயரை பயன்படுத்தினார். கவார் என்றால் பாரசீக மொழியில் "கிழக்கு" என்று பொருள்படும். கவார் கிழகை விரும்பவராகவும், கிழக்கின் வாழ்க்கை முறை மற்றும் கிழக்கு விழுமியங்களை ரசிப்பவராகவும் இருந்தார்.
# கவார் ரிஸ்வி

## ஆரம்பகால வாழ்க்கை மற்றும் தொழில்

கவார் ரிஸ்வி ஒரு மேன்மையான சையத் குடும்பத்தைச் சேர்ந்தவர். இவர் 1938 ஜூன் 1 அன்று பிறந்தார். இவரது உண்மையான பிறந்த ஆண்டு 1936 என்று சில ஆதாரங்கள் கூறுகின்றன. ஆனால் இவர் 1938 இல் பிறந்தார் என்று அதிகாரப்பூர்வ ஆவணங்கள் காட்டுகின்றன. இவர் தனது தாயார் அபிதா பேகமிடமிருந்து கவிதைகளை கற்றுள்ளார். அபிதா பேகத்தின் கவிதைகள் பெரும்பாலானவற்றைப் பாதுகாக்க முடியவில்லை என்றாலும், அவர் ஒரு திறமையான கவிஞராக இருந்துள்ளார். இவரது தாய்மாமன் மருத்துவர் அபுல் அசன் ஒரு பிரபலமான கவிஞரும் அறிஞருமாவார். இவரது அத்தை பானோ சைத்புரியும் ஒரு சிறந்த கவிஞராவார். கவார் ரிஸ்வியின் தந்தை சையத் நஜ்ம் உல் ஹசன் ரிஸ்வி பாக்கித்தானின் ஆயுதப்படைகளில் பணியாற்றிவர்.  
கவார் ரிஸ்வி தனது சிறுவயதிலிருந்தே அறிவு மற்றும் கற்றலை விரும்பினார். இப்போது அட்டோக் என்று அழைக்கப்படும் காம்ப்பெல்பூர் என்ற ஊரில் அரசு பள்ளியில் கல்வி கற்றார். பின்னர், அட்டோக்கிலுள்ள அரசு கல்லூரியில் பட்டம் பெற்றார். பின்னர் பஞ்சாப் பல்கலைக்கழகத்தில் இலக்கியத்தில் முதுகலைப் பட்டம் பெற்றார். ஆசிரியராக தனது வாழ்க்கையைத் தொடங்கிய இவர் பின்னர் வங்கித் துறையில் சேர்ந்து திறமையான வங்கியாளரானார். ஏழைகளை அவர்களின் உரிமைகளிலிருந்து பறித்ததற்காக இவர் அதிருப்தியடைந்து வங்கித் தொழிலை விட்டு வெளியேறினார்.  
பின்னர் மக்களுக்கு சிறப்பாக சேவைகளை செய்ய, கவார் பாக்கித்தானில் சமூக பாதுகாப்புத் துறையில் சேர்ந்தார். 1981 நவம்பர் 15, அன்று தனது சொந்த ஊரிலிருந்து தனது பணியிடத்திற்குச் செல்லும்போது திடீர் மாரடைப்பால் இறக்கும் வரை அதே துறையில் இயக்குநராகப் பணியாற்றி வந்தார். இவரது இறுதிச் சடங்கில் ஆயிரக்கணக்கான மக்கள் கலந்து கொண்டனர். இவர் பாகிஸ்தானின் ஜாங் மாவட்டத்தில் உள்ள வரலாற்று சிறிய நகரமான அஹ்மத் புர் சியாலின் கல்லறையில் அடக்கம் செய்யப்பட்டார். 43 வயதில் இவரது மரணம் கண்டம் முழுவதும், குறிப்பாக தெற்காசியாவின் பிராந்தியம் பரவலாக துக்கப்பட்டது.
# கவார் ரிஸ்வி

## கருத்தியல் மற்றும் செயல்பாடுகள்

கவார் ரிஸ்வி ஒரு நாற்காலிச் சிந்தனையாளராகவோ அல்லது ஒரு தனி அறை புரட்சியாளராகவோ இருக்கவில்லை. இவர் தனது காலத்தின் அரசியல் மற்றும் அறிவுசார் இயக்கங்களில் தீவிரமாக பங்கேற்றார். இவர் இந்தியா மற்றும் பாக்கித்தானின் துணைக் கண்டத்தில் உள்ள பிரபலமான முற்போக்கு எழுத்தாளர்கள் இயக்கத்தைச் சேர்ந்தவர். கவார் அனைத்து வகையான மற்றும் கொடுங்கோன்மை, சர்வாதிகாரம், அடிபணிதல் மற்றும் சுரண்டலுக்கு எதிரானவர். இவரது சித்தாந்தம் மற்றும் அரசியல் நம்பிக்கைகள் காரணமாக இவர் பாக்கித்தானின் அப்போதைய சர்வாதிகார ஆட்சியாளரான ஜெனரல் ஜியா-உல்-ஹக்கின் கொள்கைகளுக்கு பலியானார். கருத்துச் சுதந்திரம், சிவில் உரிமைகள், மனித உரிமைகள், சமத்துவம் மற்றும் வறுமையை ஒழிப்பதற்காக இவர் போராடினார்.
# எரிக்கா பெர்னாண்டஸ்

**எரிகா பெர்னாண்டஸ்** (பிறப்பு 7 மே 1993) இந்திய நடிகை மற்றும் வடிவழகி ஆவார். *குச் ரங் பியார் கே ஐஸ் பீ* தொலைக்காட்சித் தொடரில் டாக்டர் சோனாக்சி போஸ் என்ற கதாபாத்திரத்தில் நடித்தமைக்காகவும், *கசவ்தி சிந்தகி கே* என்ற தொலைக்காட்சி தொடரில் என்ற கதாபாத்திரத்தை ஏற்றமைக்காகவும் பரவலாக அறியப்படுகின்றார்.
# எரிக்கா பெர்னாண்டஸ்

## ஆரம்பகால வாழ்க்கை

பெர்னாண்டஸ் கொங்கனி மங்களூர் கத்தோலிக்க குடும்பத்தைச் சேர்ந்த ரால்ப் பெர்னாண்டஸ் மற்றும் லவினா பெர்னாண்டஸ் ஆகியோருக்கு பிறந்தார். மும்பையின் குர்லாவில் பிறந்து வளர்ந்தார். குர்லாவின் ஹோலி கிராஸ் உயர்நிலைப் பள்ளியில் பள்ளிப் படிப்பைச் நிறைவுச் செய்தார். சியோனின் எஸ்ஐஇஎஸ் கல்லூரியில் தனது முன் பட்டப்படிப்பை முடித்தார். பாந்த்ராவின் செயின்ட் ஆண்ட்ரூஸ் கல்லூரியில் பி.ஏ பட்டம் பெற்றார். மாதிரி அழகியாக பணி புரிவதற்கான படிப்பை நிறுத்தினார்.
# எரிக்கா பெர்னாண்டஸ்

## பணி

2010 ஆம் ஆண்டு முதல் பாண்டலூன்ஸ் ஃபெமினா மிஸ் மகாராஷ்டிரா 2011 போன்ற அழகிப் போட்டி அணிவகுப்புகளில் பங்கேற்கத் தொடங்கினார்.  
இயக்குநர் குமாரின் மகனான புதுமுக இயக்குநர் சுஜீவின் தமிழ் மற்றும் தெலுங்கு ஆகிய இரு மொழிகளில் வெளியான *விரட்டு / தேகா* என்ற திரைப்படங்களில் முன்னணி கதாபாத்திரத்தில் நடிக்க தேர்வு செய்யப்பட்டார்.  
மீரா கதிரவனின் அலுவலகத்தில் எரிக்காவின் புகைப்படங்களை பார்த்து இயக்குநர் சசி அவரை ஐந்து ஐந்து ஐந்து என்ற படத்திற்காக தெரிவு செய்தார். இந்த படத்தில் எரிக்காவுக்கு மென்பொருள் பொறியியலாளரின் கதாப்பாத்திரத்தை சசி வழங்கினார். அவரது ஏனைய திரைப் படங்களின் தாமதம் காரணமாக, ஐந்து ஐந்து ஐந்து என்ற திரைப்படம் அவரது முதல் வெளியீடாக ஆனது. 2014 ஆம் ஆண்டில் கன்னடத்தில் புனித் ராஜ்குமாருடன் இணைந்து *நின்னிண்டேல்* திரைப்படத்தில் அறிமுகமானார். அதைத் தொடர்ந்து அவர் நிலா மாதாப் பாண்டா இயக்கத்தில் முதல் இந்தி திரைப்படமான *பாப்லூ ஹேப்பி ஹை* என்ற திரைப்படத்தில் நடித்தார். விரட்டு திரைப்படம் 2014 ஆம் ஆண்டு பிப்ரவரி மாதத இறுதியில் வெளியானது. இருப்பினும் அதன் தெலுங்கு பதிப்பு 2014 ஆம் ஆண்டின் பிற்பகுதிக்கு தள்ளப்பட்டது. மேலும் *கலிபதம்* என்ற அவரது தெலுங்கு திரைப்படம் முதல் தெலுங்கு வெளியீடாக மாறியது. இந்த படம் விமர்சகர்களிடமிருந்து நேர்மறையான விமர்சனங்களைப் பெற்றது. எரிக்கா பெர்னாண்டஸின் முதிர்ச்சியான நடிப்பு பாராட்டப்பட்டது.  
மீரா கதிரவன் இயக்கத்தில் எரிக்கா நடித்த விழித்திரு என்ற திரைப்படம் 2017 ஆம் ஆண்டு அக்டோபர் 6 அன்று வெளியானது. இத் திரைப்படத்தில் கிருஷ்ணா , வெங்கட் பிரபு மற்றும் சாரா அர்ஜுன் உள்ளிட்டோர் நடித்துள்ளனர்.  
2016 ஆம் ஆண்டில் எரிக்கா பெர்னாண்டஸ் சோனி தொலைக்காட்சியின் *குச் ரங் பியார் கே ஐஸ் பீ* என்ற தொலைக்காட்சி தொடரின் மூலம் தொலைக்காட்சியில் அறிமுகமானார். அதில் டாக்டர் சோனாக்சி போஸ் என்ற கதாபாத்திரத்தில் ஷாஹீர் சேக்கின் ஜோடியாக நடித்தார். எரிக்கா, சேக் ஜோடி பாராட்டப்பட்டனர். அந்த தொடரின் அவர்களின் நடிப்பிற்காக ஆண்டின் சிறந்த நடிகருக்கான ஆசிய பார்வையாளர்கள் தொலைக்காட்சி விருதையும் , சிறந்த திரை ஜோடிக்கான லயன்ஸ் தங்க விருதையும் வென்றனர.  
2018 ஆம் ஆண்டு முதல் தற்போது வரை பார்த் சம்தானுக்கு ஜோடியாக ஸ்டார் பிளஸ் தொலைக்காட்சியின் *கசவ்தி தி ஜிண்டகி கே* தொலைக்காட்சி தொடரில் பிரேர்னா ஷர்மாவாக நடித்து வருகிறார். அவரது நடிப்பிற்காக மிகவும் பிரபலமான நடிகைக்கான கலகர் விருதையும் , சிறந்த திரை ஜோடி பிரபலத்திற்கான இந்திய டெலி விருதையும், சிறந்த நடிகைக்கான தங்க விருதையும் வென்றார்.
# எரிக்கா பெர்னாண்டஸ்

## ஊடகங்களில்

2017 ஆம் ஆண்டில் இந்திய தொலைக்காட்சி பட்டியலில் டைம்ஸ் ஆப் இந்தியாவின் 20 மிகவும் விரும்பத்தக்க பெண்களில் பெர்னாண்டஸ் 4 வது இடத்தைப் பிடித்தார்.  
2018 ஆம் ஆண்டில், பிஸ் ஆசியாவின் தொலைக்காட்சி ஆளுமைக்கான பட்டியலில் அவர் 15 வது இடத்தைப் பிடித்தார். 2018 ஆம் ஆண்டின் இந்திய தொலைக்காட்சி பட்டியலில் டைம்ஸ் ஆப் இந்தியாவின் சிறந்த 20 மிகவும் விரும்பத்தக்க பெண்களில் 3 வது இடத்தைப் பிடித்தார்.
# இலக்கு வீச்சு

**இலக்கு வீச்சு** (*bowled*) என்பது துடுப்பாட்டத்தில் இலக்கை நோக்கி வீசப்படும் வீச்சையும் அதன்மூலம் மட்டையாளரை வீழ்த்துவதையும் குறிக்கிறது.  
பொதுவாக ஒரு பந்து வீச்சாளர் இலக்கை நோக்கி வீசும்போது அதை மட்டையாளர் இலக்கில் படாதவாறு தனது மட்டையால் தடுத்துக் காக்கிறார். ஆனால் அந்தப் பந்து இலக்கைத் தாக்கி அதன் இணைப்பான்களை விழச்செய்தால் அவர் ஆட்டமிழந்து விடுவார். அப்போது பந்து மட்டையிலோ பிற உடல் பாகத்திலோ பட்டிருந்தாலும் கருத்தில் கொள்ளப்படாது. எனவே இதற்கு மேல்முறையீடு தேவைப்படுவதில்லை. இலக்கு வீச்சால் ஆட்டமிழந்ததை உணர்ந்தவுடன் மட்டையாளர் தானாகவே களத்தில் இருந்து வெளியேறிவிடுவார்.  
பிழை வீச்சு, அகல வீச்சு அல்லது செயலற்ற வீச்சு போன்ற வீச்சுகளின் மூலம் இலக்கு வீச்சு முறையில் ஆட்டமிழக்கச் செய்ய இயலாது.
# நைனா முகமது கலை அறிவியல் கல்லூரி

**நைனா முகமது கலை அறிவியல் கல்லூரி** (*Naina Mohamed College of Arts & Science*), புதுக்கோட்டை மாவட்டம் இராஜேந்திரபுரத்தில் 1997ஆம் ஆண்டில் நிறுவப்பட்ட கலை அறிவியல் கல்லூரியாகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்ட கல்லூரியாகும்.
# நைனா முகமது கலை அறிவியல் கல்லூரி

## அமைவிடம்

நைனா முகமது கலை மற்றும் அறிவியல் கல்லூரி இந்தியாவின் தமிழ்நாட்டில் புதுக்கோட்டையில் ராஜேந்திரபுரத்தில் அமைந்துள்ளது.
# நைனா முகமது கலை அறிவியல் கல்லூரி

## கற்பிக்கப்படும் பாடங்கள்

- இளங்கலை இலக்கியம்
- இளங்கலை, முதுகலை-ஆங்கிலம்
- இளம் வணிகவியல்
- தொழில் நிர்வாகவியல் இளங்கலை
- இளநிலை, முதுநிலை கணினி அறிவியல்
- இளநிலை கணினி பயன்பாடு
- இளநிலை, முதுநிலை-கணிதம்
- இளநிலை வேதியியல்
- இளநிலை இயற்பியல்
- இளநிலை ஊட்டச்சத்து மற்றும் உணவுக் கட்டுப்பாடு
- ஆலிமா (இசுலாம்)
# நைனா முகமது கலை அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# விக்கி கௌசல்

**விக்கி கௌசல்** (*Vicky Kaushal*, பிறப்பு 16 மே 1988) இந்தி படங்களில் நடிக்கும் ஓர் இந்திய நடிகர் ஆவார். இவர் ஒரு தேசிய திரைப்பட விருது மற்றும் பிலிம்பேர் விருதைப் பெற்றுள்ளார்.  
அதிரடித் திரைப்பட இயக்குனரான ஷாம் கௌசலுக்கு மகனாகப் பிறந்த இவர் ராஜீவ் காந்தி தொழில்நுட்பக் கழகத்தில் பொறியியல் பட்டம் பெற்றார். திரைப்படத் தொழிலில் ஈடுபட விரும்பிய இவர் , *கேங்க்ஸ் ஆஃப் வாஸ்ஸெய்பூர்* (2012) என்ற திரைப்படத்தில் அனுராக் காஷ்யப்பிடம் உதவி இயக்குநராகப் பணியாற்றினார். மேலும் காஷ்யப் தயாரித்த இரண்டு நாடகங்களில் இவர் சிறிய வேடங்களில் நடித்தார். காஷ்யப்பின் முதல் சுயாதீன நாடகமான *மசான்* (2015) இல் இவர் முக்கியக் கதாப்பத்திரத்தில் நடித்தார். இது அவருக்கு சிறந்த ஆண் அறிமுகத்திற்கான ஐஃபா மற்றும் ஸ்கிரீன் விருதுகளைப் பெற்றது, *அதைத்* தொடர்ந்து இவர் காஷ்யப்பின் உளவியல் *த்ரில்லரான* *ராமன் ராகவ்* திரைப்படத்தில் காவலராக நடித்தார்.  
2018 ஆம் ஆண்டில் *ராஸி* மற்றும் *சஞ்சு* ஆகிய படங்களில் துணை வேடங்களில் நடித்ததன் மூலம் இவர் பரவலாக அறியப்பட்டார். இது அந்த ஆண்டின் அதிக வசூல் செய்த இரண்டு படங்களாகும் . மேலும் இவர் சிறந்த துணை நடிகருக்கான பிலிம்பேர் விருதை வென்றார் . மேலும் 2018 ஆம் ஆண்டில் இவர் நெற்ஃபிளிக்சுவில் *லவ் பெர் ஸ்கொயர் ஃபுட்* மற்றும் லஸ்ட் ஸ்டோரிஸ் போன்ற தொடர்களில் நடித்தார்.2019 ஆம் ஆண்டில் இவர் *ஊரி: தி சர்ஜிக்கல் ஸ்ட்ரைக்* திரைப்படத்தில் ஒரு இராணுவ அதிகாரியாக முக்கியக் கதாபாத்திரத்தில் நடித்தார். அதில் நடித்ததற்காக சிறந்த நடிகருக்கான தேசிய திரைப்பட விருதை வென்றார் .
# விக்கி கௌசல்

## வாழ்க்கை மற்றும் தொழில்

### ஆரம்பகால வாழ்க்கை மற்றும் வேலை (1988–2016)

கௌசல் 16 மே 1988 அன்று மும்பை புறநகரில் பிறந்தார். அதிரடித் திரைப்பட இயக்குனரான ஷாம் இவரின் தந்தை ஆவார். அவரது தம்பி சன்னியும் ஒரு நடிகர் ஆவார். இவர் பஞ்சாபி ஆவார் . கௌசல் தன்னை படிப்பு, துடுப்பாட்டம் விளையாடுவது மற்றும் திரைப்படம் பார்ப்பதில் ஆர்வம் கொண்டிருந்த வழக்கமான குழந்தை என்று கூறியுள்ளார். இவர் ராஜீவ் காந்தி தொழில்நுட்பக் கழகத்தில் பொறியியல் பட்டம் பெற்றார். ஒரு மென்பொருள் நிறுவனத்தில் பணியாற்றினார். ஆனால் அதில் தொடர இவருக்கு விருப்பம் இல்லாததால் திரைப்படத் தொழிலில் ஈடுபட விரும்பிய இவர் , *கேங்க்ஸ் ஆஃப் வாஸ்ஸெய்பூர்* (2012) என்ற திரைப்படத்தில் அனுராக் காஷ்யப்பிடம் உதவி இயக்குநராகப் பணியாற்றினார்  
*ஃபோர்ப்ஸ் இந்தியா* 2018 ஆம் ஆண்டின் 30 வயதுக்குட்பட்ட 30 நபர்கள் பட்டியலில் இடம்பெற்றார். இந்தியாவின் முதல் நெற்ஃபிளிக்சுவில் *லவ் பெர் ஸ்கொயர் ஃபுட்* என்ற காதல் நகைச்சுவை படத்தின் ஆண் கதாநாயகனாக இவர் தேர்வானார். ஹரிந்தர் *சிக்காவின்* நாவலான *காலிங் ஷெஹ்மத்தை* அடிப்படையாகக் கொண்ட மேக்னா *குல்சரின்* *ராசியில்* (2018) இவர் நடித்தார். 1971 ஆம் ஆண்டு இந்திய-பாகிஸ்தான் போரின் போது அமைக்கப்பட்ட இந்த படம், இந்திய உளவுத்துறையை உளவு பார்க்க பாகிஸ்தான் ராணுவத்தால் அனுப்பப்பட்ட அதிகாரியை திருமணம் செய்து கொண்ட காஷ்மீரைச் சேர்ந்த ( ஆலியா பட் நடித்த) ஒரு இளம் இந்தியப் பெண்ணின் நிஜ வாழ்க்கை கதையைச் சொல்கிறது. இந்த படம் ஒரு பெண் கதாநாயகன் மற்றும் *டெய்லி நியூஸ் அண்ட் அனாலிசிஸின்* மீனா ஐயர் ஆகியோரைக் கொண்ட இந்தப் படம் இந்தி படங்களில் அதிக வசூல் செய்த படங்களில் ஒன்றாக கருதப்படுகிறது.
# பொட்டாசியம் சல்பேட்டு

**பொட்டாசியம் சல்பேட்டு** (Potassium sulfate) என்பது K<sub>2</sub>SO<sub>4</sub> என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இது வெண்மை நிறம் உடைய நீரில் கரையக்கூடிய திண்மப் பொருளாகும். இது பொதுவாக உரங்களில் பயன்படுத்தப்படுகிறது, இது பொட்டாசியம் மற்றும் கந்தகம் ஆகிய இரண்டிற்குமான மூலமாகச் செயல்படுகிறது.
# பொட்டாசியம் சல்பேட்டு

## வரலாறு

பொட்டாசியம் சல்பேட் (K<sub>2</sub>SO<sub>4</sub>) 14 ஆம் நூற்றாண்டின் தொடக்கத்தில் இருந்து அறியப்பட்டுள்ளது. இச்சேர்மத்தை கிளாபர், பாயில், மற்றும் டாசேனியஸ் ஆகியோர் ஆய்வு செய்துள்ளனர். 17 ஆம் நூற்றாண்டில், இச்சேர்மம் ஒரு அமில உப்பாகவும், கார உப்பாகவும் இருந்த காரணத்தால் *அல்கானுனி* அல்லது *சால் டூப்ளிகேட்டம்* என்று பெயரிடப்பட்டது. மருந்து வேதியியலாளர் கிறிஸ்டோபர் *கிளாசருக்குப்* பிறகு இது *விட்ரியோலிக்* *டார்டார்* மற்றும் *கிளாசரின் உப்பு* அல்லது *சால் பாலிக்ரெஸ்டம் கிளாசெரி* என்றும் அழைக்கப்பட்டது.  
அர்கானம் டூப்ளிகேட்டம் என்ற ( "இரட்டை இரகசிய") அல்லது முன் நவீன மருத்துவத் துறையில் சர்வ ரோக நிவாரணியாக அறியப்பட்ட பானாசியா டூப்ளிகேட்டம் என்றும் அழைக்கப்பட்டது. இச்சேர்மம், பொட்டாசியம் நைட்ரைட்டு (KNO<sub>3</sub>), கந்தக அமிலம் (H<sub>2</sub>SO<sub>4</sub>) ஆகியவற்றிலிருந்து நைட்ரிக் அமிலம் (HNO<sub>3</sub>) தயாரிக்கும் கிளாபர் செயல்முறையில் விடுபட்டுப் போன மீதப்பொருளிலிருந்து தயாரிக்கப்பட்டது.  
: 2 KNO <sub>3</sub> + H <sub>2</sub> SO <sub>4</sub> → 2 HNO <sub>3</sub> + K <sub>2</sub> SO <sub>4</sub>  
மேற்கண்ட வினையில் கிடைக்கும் துணை விளைபொருளானது, சூடான நீரில் கரைக்கப்பட்டு, வடிகட்டப்பட்டு, ஒரு உறை கொண்டு ஆவியாக்கப்படுகிறது. பின்னர் அது படிகமாக்கப்படுகிறது. இது ஒரு சிறுநீர்பெருக்கியாகவும், வியர்வைதள்ளியாகவும் பயன்படுத்தப்பட்டது.  
சேம்பர்ஸ் *சைக்ளோபீடியாவின்* கூற்றுப்படி, இந்த செய்முறையை ஐநூறு செருமன் வெள்ளி நாணயங்களுக்கு ஹால்ஸ்டீன்-கோட்டார்ப் டியூக் சார்லஸ் ஃபிரடெரிக் வாங்கினார். டியூக்கின் மருத்துவரான ஷ்ரோடர், உடல் நலக்குறைவு வந்து விடுமோ என்ற மிகையச்சம் கொண்டவர்களின் சிகிச்சையிலும், விட்டுவிட்டு வரும் காய்ச்சல், கல் தோன்றுதல், ஸ்கர்வி போன்ற நோய்களின் சிகிச்சையிலும் இச்சேர்மத்தின் பெரிய பயன்பாடுகளின் அதிசயங்களை எழுதினார்.
# பொட்டாசியம் சல்பேட்டு

## இயற்கை வளங்கள்

பொட்டாசியம் சல்பேட்டின் கனிம வடிவமான ஆர்கனைட் ஒப்பீட்டளவில் அரிதானது. பொட்டாசியம் சல்பேட்டின் இயற்கை வளங்கள் ஸ்டாஸ்ஃபர்ட் உப்பில் காணப்படும் ஏராளமான தாதுக்கள் ஆகும். இவை பொட்டாசியம் சல்பேட் மற்றும் மெக்னீசியம் கால்சியம் மற்றும் சோடியத்தின் சல்பேட்டுகளின் சகபடிவமாக்க உருவங்கள் ஆகும்.  
தொடர்புடைய தாதுக்கள்:  
- கைனைட், MgSO<sub>4</sub>·KCl·H<sub>2</sub>O
- ஷானைட் (இப்போது பிக்ரோமைரைட் என அழைக்கப்படுகிறது), K<sub>2</sub>SO<sub>4</sub>·MgSO<sub>4</sub>· 6H<sub>2</sub>O
- லியோனைட், K<sub>2</sub>SO<sub>4</sub>· MgSO<sub>4</sub>·4H<sub>2</sub>O.
- லாங்பீனைட், K<sub>2</sub>Mg<sub>2</sub>(SO<sub>4</sub>)<sub>3</sub>
- ஆப்திடலைட் (முன்பு கிளாசரைட் என்று அழைக்கப்பட்டது), K<sub>3</sub>Na(SO<sub>4</sub>)<sub>2</sub>
- பாலிஹலைட், K<sub>2</sub>SO<sub>4</sub>·MgSO<sub>4</sub>·2CaSO<sub>4</sub>· 2H<sub>2</sub>O.  
பொட்டாசியம் சல்பேட்டை கைனைட் போன்ற இந்த தாதுக்களில் சிலவற்றிலிருந்து பிரிக்கலாம், ஏனெனில் அதனுடன் தொடர்புடைய உப்பு நீரில் குறைவாக கரையக்கூடியது.  
கீசரைற்று, MgSO<sub>4</sub>·H<sub>2</sub>O பொட்டாசியம் குளோரைடு கரைசலுடன் சேர்க்கப்பட்டு வினைப்படுத்தப்படுவதன் மூலம் பொட்டாசியம் சல்பேட்டானது உற்பத்தி செய்யப்படலாம்.
# பொட்டாசியம் சல்பேட்டு

## உற்பத்தி

1985 ஆம் ஆண்டில் சுமார் 1.5 மில்லியன் டன்கள் அளவிற்கு பொட்டாசியம் சல்பேட்டு உற்பத்தி செய்யப்பட்டது. பொதுவாக பொட்டாசியம் குளோரைடு சல்பூரிக் அமிலத்துடன் வினைபுரிந்து இச்சேர்மத்தை தந்தது. இது சோடியம் சல்பேட்டை உற்பத்தி செய்வதற்கான மான்கீம் செயல்முறைக்கு ஒப்பானது. இந்த செயல்முறையானது பொட்டாசியம் பைசல்பேட்டினை இடைநிலை விளைபொருளாக உருவாக்கும், அறை வெப்பநிலையில் ஏற்படும் ஒரு வெப்பஉமிழ் வினையாகும்.:  
: KCl + H <sub>2</sub> SO <sub>4</sub> → HCl + KHSO <sub>4</sub>  
செயல்முறையின் இரண்டாவது படி வெப்பம் கொள் வினையாகும். வினையின் இப்படிக்கு ஆற்றல் உள்ளீடு தேவைப்படுகிறது:  
: KCl + KHSO <sub>4</sub> → HCl + K <sub>2</sub> SO <sub>4</sub>
# பொட்டாசியம் சல்பேட்டு

## கட்டமைப்பு மற்றும் பண்புகள்

இரண்டு படிக வடிவங்கள் அறியப்படுகின்றன. செஞ்சாய்சதுரப்படிக β-K<sub>2</sub>SO<sub>4</sub> என்பது பொதுவான வடிவம், ஆனால் இது 583° செல்சியசு வெப்பநிலைக்கு மேலே α-K<sub>2</sub>SO<sub>4</sub> ஆக மாறுகிறது. சல்பேட்டுகள் வழக்கமான நான்முகி வடிவமைப்பைக் கொண்டிருந்தாலும், இந்த கட்டமைப்புகள் சிக்கலானவையாக இருக்கின்றன.  
இது சோடியம் சல்பேட்டு போலல்லாமல் ஒரு ஐதரேட்டை உருவாக்குவதில்லை. உப்பானது, இரட்டை ஆறு பக்க பிரமிடுகளாக படிகமாகிறது, இது செஞ்சாய்சதுரமாக வகைப்படுத்தப்படுகிறது. அவை ஒளிஊடுருவக்கூடியதும், மிகவும் கடினமானதும் மற்றும் கசப்பான, உப்புச் சுவை கொண்டவையும் ஆகும். இந்த உப்பு நீரில் கரையக்கூடியது, ஆனால் பொட்டாசியம் ஐதராக்சைடு ( sp. Gr. 1.35) அல்லது முழுமையான எத்தனால் கரைசலில் கரையாதது.  
பொட்டாசியம் சல்பேட்டு தண்ணீரில் சூடுபடுத்தப்பட்டு, ஒரு பீக்கரில் சுற்றுவதற்கு உட்பட்டால், படிகங்கள் உருவாகும்போது பல கை சுழல் கட்டமைப்பை உருவாக்குகின்றன.
# பொட்டாசியம் சல்பேட்டு

## பயன்கள்

பொட்டாசியம் சல்பேட்டின் மிக முக்கியமான பயன்பாடு உரமாகும் . K<sub>2</sub>SO<sub>4</sub> குளோரைடைக் கொண்டிருக்கவில்லை. இது சில பயிர்களுக்கு தீங்கு விளைவிக்கும். புகையிலை, சில பழங்கள் மற்றும் காய்கறி பயிர்களுக்கு பொட்டாசியம் சல்பேட்டு விரும்பப்படுகிறது. பாசன நீரிலிருந்து குளோரைடை மண் சேர்த்து வைத்துக் கொண்டால், குறைந்த உணர்திறன் கொண்ட பயிர்களின் உகந்த வளர்ச்சிக்கு பொட்டாசியம் சல்பேட்டு தேவைப்படலாம்.
# நாவலர் ந மு வேங்கடசாமி நாட்டார் திருவருள் கல்லூரி

**நாவலர் ந. மு. வேங்கடசாமி நாட்டார் திருவருள் கல்லூரி** (*Navalar Na. Mu. Venkatasamy Nattar Thiruvarul College*) 1992ஆம் ஆண்டில் தமிழ்நாட்டில் தஞ்சாவூரில் நிறுவப்பட்ட தனியார் கலைக் கல்லூரி ஆகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இக்கல்லூரி தமிழ் புலவர் ந. மு. வேங்கடசாமி நாட்டார் நினைவாக நிறுவப்பட்டது.
# நாவலர் ந மு வேங்கடசாமி நாட்டார் திருவருள் கல்லூரி

## அறிமுகம்

புது தில்லியில் உள்ள பல்கலைக்கழக மானியக் குழுவினால் அங்கீகரிக்கப்பட்ட கல்லூரி இதுவாகும்.
# நாவலர் ந மு வேங்கடசாமி நாட்டார் திருவருள் கல்லூரி

## இடம்

இக்கல்லூரி தமிழ்நாட்டில் தஞ்சாவூர் மாவட்டத்தில் வெண்ணாற்றங்கரையில் கபிலர் நகரில் அமைந்துள்ளது
# நாவலர் ந மு வேங்கடசாமி நாட்டார் திருவருள் கல்லூரி

## படிப்புகள்

கணினி பயன்பாடு மற்றும் கணினி அறிவியல் உள்ளிட்ட 10 பிரிவுகளில் பாடங்கள் வழங்கப்பட்டு வருகின்றன.
# ஒசநே+04:30

**ஒசநே+04:30** (UTC+04:30) என்பது +04:30 என்ற பன்னாட்டு நேர அளவீட்டின் ஒருங்கிணைந்த சர்வதேச நேரத்தில் இருந்து ஈடுசெய்யப்பட்ட நேரத்திற்கான அடையாளங் காட்டியாகும். இந்த நேர அலகு தெற்காசியாவில் ஆப்கானித்தானின் சீர் நேரமாகப் பயன்படுத்தப்படுகிறது. கோடையில் மேற்கு ஆசியாவில் 2022 வரை ஈரானின் பகலொளி நேரமாக இது பயன்படுத்தப்பட்டது.
# ஒசநே+04:30

## ஆண்டு முழுவதிற்குமான சீர்நேரம்

### தெற்காசியா

*முதன்மை நகரங்கள்: காபூல்*  
- - ஆப்கானித்தானிய நேரம்
# ஒசநே+04:30

## கோடையில் வடக்கு அரைக்கோளத்தின் பகலொளி நேரம்

- மேற்கு ஆசியா
*முதன்மை நகரங்கள்: தெகுரான்*
# ஒசநே+04:30

## கோடையில் வடக்கு அரைக்கோளத்தின் பகலொளி நேரம்

### ஈரானிய பகலொளி நேரம்

ஈரானில் 2005 முதல் 2008 வரை நான்கு ஆண்டுகள், பகலொளி நேரம் பின்பற்றப்படவில்லை. பின்னர், 2008 மார்ச்சு 1 ஆம் நாள் முதல் மீள் அறிமுகம் செய்யப்பட்டு, மீண்டும் 2022 செப்டம்பர் 21 முதல் நிறுத்தப்பட்டது.
# பிழை வீச்சு

துடுப்பாட்டத்தில் **பிழை வீச்சு** என்பது முறையற்ற வீச்சுகளில் ஒன்றாகும். இதன் விளைவாக மட்டையாடும் அணிக்கு கூடுதலாக ஒரு ஓட்டம் வழங்கப்படுகிறது. மேலும் அந்த வீச்சு நிறைவில் ஒன்றாக சேர்க்கப்படாது. எனவே அதை ஈடுசெய்யும் வகையில் பந்துவீச்சாளர் கூடுதலாக பந்துவீச வேண்டும். இதன் வரையறைகள் துடுப்பாட்ட விதி 21இல் உள்ளது.  
பிழை வீச்சுக்கு அடுத்து வீசப்படும் பந்தில் ஓட்ட இழப்பைத் தவிர மற்ற முறைகளில் மட்டையாடுபவரை ஆட்டமிழக்கச் செய்ய இயலாது. எனவே மட்டையாளர் எவ்வித தயக்கமும் இன்றி பந்தை அடிக்கலாம். இது இலவச அடி என்று அழைக்கப்படுகிறது.
# இராஜகிரி தாவூத் பாட்சா கலை மற்றும் அறிவியல் கல்லூரி

**இராஜகிரி தாவூத் பாட்சா கலை மற்றும் அறிவியல் கல்லூரி** (*Rajagiri Dawood Batcha College of Arts And Science, Papanasam*) 1999-ஆம் ஆண்டில் நிறுவப்பட்டது. இது திருச்சிராப்பள்ளி, பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. மேலும் தில்லியில் உள்ள பல்கலைக்கழக மானிய குழுவினால் அங்கீகரிக்கப்பட்ட கல்லூரி. தாவூத் பாட்சா கல்வி மற்றும் தொண்டு அறக்கட்டளை 1998-ஆம் ஆண்டில் நிறுவப்பட்டது. இதன் தலைவரான மருத்துவர் எம்.ஏ. தாவூத் பாட்சா இந்த கல்வி அறக்கட்டளையினை நிறுவினார்.
# இராஜகிரி தாவூத் பாட்சா கலை மற்றும் அறிவியல் கல்லூரி

## அமைவிடம்

இக்கல்லூரி தஞ்சாவூர் மாவட்டம், பாபநாசத்தில் சாலியமங்கலம் சாலையில் அமைந்துள்ளது.
# இராஜகிரி தாவூத் பாட்சா கலை மற்றும் அறிவியல் கல்லூரி

## படிப்புகள்

### இளநிலை

- ஆங்கிலம்
- தமிழ் இலக்கியம்
- உணவக மேலாண்மை
- உயிர்தொழில்நுட்பவியல்
- உயிர்வேதியியல்
- நுண்ணுயிரியல்
- கணிதம்
- கணினி அறிவியல்
- தகவல் தொழில்நுட்பவியல்
- இயற்பியல்
- காட்சி தொடர்பியல்
# இராஜகிரி தாவூத் பாட்சா கலை மற்றும் அறிவியல் கல்லூரி

## படிப்புகள்

### முதுநிலை

- ஆங்கிலம்
- கணினி அறிவியல்
- தகவல் தொழில்நுட்பவியல்
# இராஜகிரி தாவூத் பாட்சா கலை மற்றும் அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஜே. டி. சக்ரவர்த்தி

**நகுலபதி சீனிவாச சக்ரவர்த்தி** (Nagulapati Srinivasa Chekravarthy**)** **ஜே. டி. சக்ரவர்த்தி** என்று தொழில் ரீதியாக அழைக்கப்படும் இவர் ஓர் இந்தியத் திரைப்பட நடிகர், திரைக்கதை எழுத்தாளர், தயாரிப்பாளர், இசையமைப்பாளர், பாடகர் மற்றும் இயக்குநர் ஆவார். இவர் தென்னிந்திய திரையுலகிலும் பாலிவுட்டிலும் பணியாற்றியுள்ளார் . ராம் கோபால் வர்மா இயக்கிய தெலுங்குத் திரைப்படமான *சிவா* என்ற அதிரடித் திரைப்படத்தில் நடித்ததன் மூலம் சக்ரவர்த்தி அறிமுகமானார். இந்தத் திரைபப்டம் இந்தியாவின் 13 வது சர்வதேச திரைப்பட விழாவில் திரையிடப்பட்டது . பின்னர் சிவா (1990) என்ற அதே பெயரில் படத்தின் மீளுருவாக்கத்தின் மூலம் பாலிவுட்டில் அறிமுகமானார். பின்னர் இவர் 1998 ஆம் ஆண்டு இந்திய சர்வதேச திரைப்பட விழாவில், இந்திய பனோரமா பிரிவில் திரையிடப்பட்ட திரைப்படமான *சத்யாவில்* நடித்தார். அந்தத் திரைப்படம் சிஎன்என்-ஐபிஎன்னின் 100 சிறந்த இந்திய திரைப்படங்களில் பட்டியலிடப்பட்டது., இப்படத்தில் இவர் பணியாற்றியதற்காக திரை விருது நிகழ்வில் நடுவர் விருது இவருக்கு வழங்கப்பட்டது.  
தெலுங்கு, இந்தி மற்றும் சில தமிழ், மற்றும் மலையாளம் உள்ளிட்ட எழுபதுக்கும் மேற்பட்ட திரைப்படங்களில் சக்ரவர்த்தி நடித்துள்ளார். *நெட்டி சித்தார்த்தா* (1990), மணி (1993), மணி மணி (1995), *ஒன் பை டூ* (1993), *குலாபி* (1996) போன்ற திரைப்படங்களில் நடித்ததன் மூலம் இவர் பரவலாக அறியப்பட்டார். மேலும் இவர் மாநில அரசின் நந்தி விருதினைப் பெற்றார். *அனகனாக ஒக* ரோஜு (1997), எகிரே பாவுரமா (1997), *நேனு பிரேமிஸ்தா* (1997), வொய்ஃப் ஆஃப் வி. வரபிரசாத் ( 1998), *பிரேமகு வேலயாரா (1999)*, *பேப் நா* *பிரணம் (* 2000), *கண்ணடத்தில் முத்தமிட்டால்* (2002), *பிரேமகு ஸ்வகதம்* (2002), *மத்தியனம்* *ஹத்யா* (2004), *துபாய் சீனு* (2007), *ஹோமாம்* (2008), *சித்தம்* (2009), *ஜோஷ்* (2009), *சர்வம்* (2009), *சமர்* (2013), *அரிமா நம்பி* (2014), *ஐஸ்கிரீம் 2* (2014), *பாஸ்கர் தி ராஸ்கல்* (2016) மற்றும் *ஷிகாமணி* (2016). ஆகிய திரைப்படங்களிலும் நடித்துள்ளார்  
சுஸ்திதா சென், *பூத் ரிட்டர்ன்ஸ்*, மனிஷா கொய்ராலா, மற்றும் *ஆக்* ஆகியோருடன் *வாஸ்து சாஸ்திரம்* போன்ற இந்தி படங்களிலும் இவர் நடித்துள்ளார் .
# ஜே. டி. சக்ரவர்த்தி

## ஆரம்பகால வாழ்க்கை

சக்ரவர்த்தியின் தாயார் கர்நாடக பாடகரும், ஓய்வு பெற்ற பேராசிரியருமான டாக்டர் கோவேலா சாந்தா ஆவார். இவரது தந்தை சூர்யநாராயண ராவ் நகுலபதி. இவர் இந்தியாவின் ஹைதராபாத்தில் பிறந்தார். செயின்ட் ஜார்ஜ் இலக்கணப் பள்ளியில் (ஹைதராபாத்) தனது பள்ளிப் படிப்பை கற்றார். சைதன்யா பாரதி இன்ஸ்டிடியூட் ஆப் டெக்னாலஜியில் இளங்கலைப் பொறியியல் பிரிவில் பட்டம் பெற்றார். ஆகஸ்ட் 18, 2016 அன்று, லக்னோவைச் சேர்ந்த அனுக்ரிதி கோவிந்த் சர்மாவை இவர் திருமணம் செய்து கொண்டார்.  
இவர் 1989 ஆம் ஆண்டில் ராம் கோபால் வர்மாவின் முதல் தெலுங்குத் திரைப்படமான *சிவா*வில் அறிமுகமானார், அதே ஆண்டில் மலையாள திரைப்படமான *என்னோடிஷ்டம் குடமோவில்* நடித்தார். ராம் கோபால் வர்மாவின் தயாரிப்பில் இவரின் முதல் இந்தித் திரைப்படமான சத்யா , ஜூலை 3, 1998 அன்று திரையரங்குகளில் வெளியிடப்பட்டது. *சத்யா* விமர்சன ரீதியாக பாராட்டப்பட்டது.
# எஸ். கே. கலை மற்றும் அறிவியல் கல்லூரி

எஸ்.கே. கலை மற்றும் அறிவியல் கல்லூரி 2009 இல் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
# எஸ். கே. கலை மற்றும் அறிவியல் கல்லூரி

## அறிமுகம்

இந்த கல்லூரிக்கு இந்திய பல்கலைக்கழக மானிய ஆணையம்(UGC)யால் அங்கீகாரம் பெற்றது
# எஸ். கே. கலை மற்றும் அறிவியல் கல்லூரி

## இடம்

கல்லைமேடு, தாமரைபுளம்,வேதரானியம்,நாகப்பட்டினத்தில் அமைந்துள்ளது
# எஸ். கே. கலை மற்றும் அறிவியல் கல்லூரி

## படிப்புகள்

வர்த்தக பயன்பாடு மற்றும் உயிர் தொழில்நுட்பம் என 13 பிரிவுகளில் பயிற்சி வழங்கப்பட்டு வருகின்றன.
# எஸ். கே. கலை மற்றும் அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# திசா பதானி

**திசா பதானி** என்பவர் இந்தியாவைச் சேர்ந்த நடிகை ஆவார். அவர் இந்தி படங்களில் முதன்மையாக பணியாற்றுகிறார். வருண் தேஜாவிற்கு ஜோடியாக 2015 ஆம் ஆண்டில் வெளிவந்த தெலுங்குத் திரைப்படமான *லோஃபர்* மூலம் தனது நடிப்பு வாழ்க்கையைத் தொடங்கினார். 2016 ஆம் ஆண்டில் விளையாட்டு வாழ்க்கை வரலாற்றான *எம்.எஸ்.தோனி: தி அன்டோல்ட் ஸ்டோரி* என்ற திரைப் படத்தில் பாலிவுட்டில் அறிமுகமானர். 2017 ஆம் ஆண்டில் சீன அதிரடி நகைச்சுவை திரைப்படமான *குங் ஃபூ யோகாவில்* நடித்தார். இந்த திரைப்படம் எல்லா காலத்திலும் அதிக வசூல் செய்த சீன திரைப்படங்களில் ஒன்றாகும் . வணிக ரீதியாக வெற்றி பெற்ற இந்தி மொழி அதிரடி திரைப் படங்களான *பாகி 2* (2018) மற்றும் *பாரத்* (2019) ஆகிய என்பவற்றில் நடித்தார்.
# திசா பதானி

## திரைத்துறையில்

திசா பதானி 2015 ஆம் ஆண்டில் வருண் தேஜுவுடன் தெலுங்குத் திரைப்படமான *லோஃபர்* மூலம் திரைத்துறைக்கு அறிமுகமானார். கட்டாய திருமணத்திலிருந்து தப்பிக்க வீட்டிலிருந்து ஓடும் மவ்னி என்ற பெண்ணின் பாத்திரத்தில் நடித்தார். இந்த திரைப்படத்தை பூரி ஜகந்நாத் இயக்கினார். மேலும் இத்திரைப்படத்தை சி.கே. என்டர்டெயின்மென்ட்டின் கீழ் சி. கல்யாண் தயாரித்தார். இப்படம் 200 மில்லியன் டாலர் பட்ஜெட்டில் தயாரிக்கப்பட்டது. பாக்ஸ் ஆபிஸில் 106 மில்லியன் டாலர் வசூலைப் பெற்றது. திசா பதானி 2016 ஆம் ஆண்டில் டைகர் ஷிராஃப் உடன் டி- சீரிஸின் கீழ் பூஷண் குமார் மற்றும் கிருஷன் குமார் ஆகியோரால் தயாரிக்கப்பட்ட மற்றும் மீட் பிரதர்ஸ் இசையமைத்த இசைக் காணொளியில் தோன்றினார். மீட் பிரதர்ஸ் எழுதி இயக்கிய இக் காணொளிக்கு பாடகர் அதிதி சிங் சர்மா குரலைக் கொடுத்தார்.  
நீரஜ் பாண்டேவின் இயக்கத்தில் இந்திய கிரிக்கெட் அணியின் முன்னாள் தலைவர் மகேந்திர சிங் தோனியின் வாழ்க்கை கதையை அடிப்படையாகக் கொண்ட வாழ்க்கை வரலாற்று விளையாட்டுத் திரைப்படமான நீரஜ் பாண்டேவின் *எம்.எஸ் தோனி: தி அன்டோல்ட் ஸ்டோரி* என்ற திரைப்படத்தில் நடித்தார். திசா பதானி கார் விபத்தில் இறந்த மகேந்திர சிங் தோனியின் காதலி பிரியங்கா ஜா என்ற பாத்திரத்தில் நடித்தார். இத்திரைப்படத்தில் சுசாந்த் ராஜ்புத், கியாரா அத்வானி ஆகியோரும் நடித்துள்ளனர். நீரஜ் பாண்டே இயக்கி, பாக்ஸ் ஸ்டார் ஸ்டுடியோஸால் தயாரிக்கப்பட்ட இந்த திரைப்படம் 2016 ஆம் ஆண்டு செப்டம்பர் 30 அன்று வெளியிடப்பட்டது. இது 2.16 பில்லியன் வசூல் மூலம் மாபெரும் வெற்றி பெற்றது. சுஷாந்த் சிங் ராஜ்புத் மற்றும் திஷா இருவருக்கும் அதிக வசூல் செய்த படமாக கருதப்படுகின்றது. இதில் திசாவின் நடிப்பு பரவலாக ஏற்றுக்கொள்ளப்பட்டது. திசா பதானி சோனு சூட் உடன் ஜாக்கி சானின் நகைச்சுவை அதிரடி திரைப்படமான குங் ஃபூ யோகாவிலும் நடித்தார். குங் ஃபூ யோகா 2017 ஆம் ஆண்டில் திரைக்கு வந்தது.  
பதானி பின்னர் பாகி 2 இல் டைகர் ஷிராஃப் உடன் இணைந்து நடித்தார். இது 2016 ஆம் ஆண்டின் வெற்றிப் படமான பாகியில் டைகர் ஷிராஃப், ஷ்ரத்தா கபூர் ஆகியோர் நடித்துள்ளனர. இந்த திரைப்படத்தை சஜித் நதியாட்வாலா தயாரித்து, அகமது கான் இயக்கியுள்ளார். இப்படம் 2018 ஆம் ஆண்டு மார்ச் 30 அன்று உலகளவில் வெளியிடப்பட்டது. சுமார் ₹ 243 கோடி வசூலை பெற்றது.  
பிரபலங்கள் பலர் தங்களது சொந்த யூடியூப் சேனலை உருவாக்கி வருவதாகவும், தற்போது திஷா பதானி தனது யூடியூப் சேனலையும் தொடங்கவிருப்பதாகவும் சமீபத்தில் தகவல் வெளிவந்தது.
# அல்லாதகியா ஆளுநரகம்

**லடாகியா ஆளுநரகம்** (*Latakia Governorate*, / ALA-LC : *Muḥāfaẓat al-Lādhiqīyah* ) என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது துருக்கியின் எல்லையில் மேற்கு சிரியாவில் அமைந்துள்ளது. இதன் பரப்பளவு குறித்த தகவல்களானது 2,297 கி.மீ.² என்றும், 2,437 கி.மீ.² என்றும் வெவ்வேறு வகையில் வேறுபட்ட தகவல்கள் கிடைக்கின்றன. மேலும் ஆளுநரகத்தின் மக்கள் தொகையானது 991,000 (2010 மதிப்பீடு) என்று உள்ளது. இந்த ஆளுநரகத்தில் ஆர்மீனியர்கள், துர்க்மென் மற்றும் சுன்னி குர்துகள் போன்றவர்கள் முறையே கெசாப், ஜபால் துர்க்மேன் மற்றும் ஜபல் அல்-அக்ரட் போன்ற பிராந்தியங்களில் பெரும்பான்மையினராக இருந்தாலும், அலவைட் பிரிவைச் சேர்ந்தவர்களே ஆளுநரகத்தில் பெரும்பான்மையாக உள்ளனர். ஆளுநரகத்தின் தலை நகரான லடாக்கியாவில், 2010 ஆண்டு கணக்கீட்டின்படி, 400,000 மக்கள் வாழ்கின்றனர். இவர்களில் 50% அலவைட்டுகள், 30% சுன்னி, மற்றும் 20% கிறிஸ்தவர்கள் போன்றோர் வாழ்கின்றனர்.
# அல்லாதகியா ஆளுநரகம்

## நிலவியல்

லடாகியா ஆளுநரகத்தின் எல்லைகளாக வடக்கே துருக்கி, தெற்கே டார்ட்டஸ், கிழக்கில் காமா மற்றும் இதுலிபு மற்றும் மேற்கில் நடுநிலக் கடல் ஆகியவற்றைக் கொண்டுள்ளது. ஆளுநரகத்தின் மேற்கு பகுதி முக்கியமாக கடலோர சமவெளிகளைக் கொண்டிருந்தாலும், கிழக்குப் பகுதிகள் மலைப்பாங்கானவை, சிரிய கடலோர மலைத்தொடர் வடக்கிலிருந்து தெற்கே, கடலோர சமவெளிகளுக்கு இணையாக நீண்டுள்ளது. இதன் மிக உயர்ந்த சிகரம், நபி யூனிஸ் ஆகும். இச்சிகரமானது 1562 மீட்டர் (5,125 அடி) உயரம் கொண்டது. இதன் சராசரி உயரம் சுமார் 1200 மீட்டர் மட்டுமே. ஆளுநரகத்தின் மேற்குப் பகுதிகளில் மத்தியதரைக் கடலில் இருந்து ஈரப்பதம் நிறைந்த காற்று வீசுகிறது. இதனால் ஆளுநரகத்தில் உள்ள கிழக்கு சரிவுகளைக் காட்டிலும் அதிக வளமான பகுதியாகவும் அதிக மக்கள் தொகை கொண்டதாக இந்த சமவெளி உள்ளது.  
காப் பள்ளத்தாக்கில் அதன் கிழக்கு விளிம்பில் ஓரொன்டெஸ் ஆறு வடக்கே நீளமாக பாய்கிறது, இந்த ஆறு மலைத்தொடரின் வடக்கு விளிம்பைச் சுற்றி சென்று பின்னர் மத்தியதரைக் கடலுக்குள் பாய்கிறது. இந்த பகுதியில் பாயும் மற்றொரு முக்கியமான ஆறு நஹ்ர் அல்-கபீர் அல்-ஷமாலி ஆகும். இது துருக்கிய எல்லையிலிருந்து தென்மேற்கில் ஓடி, மத்தியதரைக் கடலில் கலக்கிறது. இந்த ஆற்றின் குறுக்கே *16 திஷ்ரீன் அணை*, என்பது இப்பகுதியில் மிக முக்கியமான ஒன்றாகும், இந்த ஆற்றிலிருந்து மின் ஆற்றல் உற்பத்தி, மழை மற்றும் நதி நீரை சேமித்தல், *மஷ்கிதா ஏரியை* உருவாக்கம் ஆகிய நோக்கங்களுக்காக இது கட்டப்பட்டுவருகிறது.
# அல்லாதகியா ஆளுநரகம்

## நகரங்கள்

லடாகியா ஆளுநரகத்தில் உள்ள பின்வரும் நகரங்கள் ஆளுநரகத்தில் உள்ள மாவட்டங்களின் தலைநகரங்களாக உள்ளன. (2004 அதிகாரப்பூர்வ மக்கள் தொகை கணக்கெடுப்பின் அடிப்படையில் மக்கள் தொகை):
| ளடக்கிய | 383,786 |
| --- | --- |
| ஜப்லி | 80,000 |
| குவார்டா | 8.671 |
| அல்-Haffa | 4.298 |
# அல்லாதகியா ஆளுநரகம்

## மாவட்டங்கள்

ஆளுநரகமானது நான்கு மாவட்டங்களாக ( *மனாதிக்* ) பிரிக்கப்பட்டுள்ளது:  
- அல்-அஃபா
- ஜப்லா
- லடக்கியா
- குவார்டா  
இவை மேலும் 22 துணை மாவட்டங்களாக ( நவாஹி ) பிரிக்கப்பட்டுள்ளன.
# அல்லாதகியா ஆளுநரகம்

## பொருளாதாரம்

இந்த ஆளுநரகம் மத்தியதரைக் கடலில் அமைந்துள்ளது, இது நாட்டின் பொருளாதாரத்தில் பெரும் முக்கியத்துவத்தை கொண்டுள்ளது. குறிப்பாக ஆளுநரகத்தின் தலைநகரான லடாகியா உள்ளது. இது சிரியாவின் முக்கிய துறைமுகமாகவும் செயல்படுகிறது. இந்த துறைமுகம் 1950 பிப்ரவரி 12 இல் நிறுவப்பட்டது.  
இந்த துறைமுகத்தின் வழாயாக ஆடை, கட்டுமானப் பொருட்கள், வாகனங்கள், அறை கலன்கள், தாதுக்கள், புகையிலை, பருத்தி போன்ற பொருட்களும் லிண்டல்கள், வெங்காயம், கோதுமை, பார்லி, பேரீச்சை, தானியங்கள் மற்றும் அத்திப்பழங்கள் போன்ற உணவுப் பொருட்களும் இறக்குமதி செய்யப்படும் சரக்குகளில் அடங்கும். 2008 ஆம் ஆண்டில் துறைமுகம் சுமார் 8 மில்லியன் டன் சரக்குகளைக் கையாண்டது.
# அகமது நதீம் காசிமி

**அகமது நதீம் காசிமி** ( பிறப்பு 1916 நவம்பர் 20 &#x2013; இறப்பு 2006 சூலை 10) அஹ்மத் ஷா அவான் என்ற இயற்பெயருடன் பிறந்த இவர் ஒரு உருது மொழி பாகிஸ்தான் கவிஞர், பத்திரிகையாளர், இலக்கிய விமர்சகர், நாடக ஆசிரியர் மற்றும் சிறுகதை எழுத்தாளருமாவார். இவர் கவிதை, புனைகதை, விமர்சனம், பத்திரிகை மற்றும் கலை போன்ற தலைப்புகளில் 50 புத்தகங்களை எழுதியுள்ளார். மேலும் சமகால உருது இலக்கியத்தில் ஒரு முக்கிய நபராக இருந்தார். இவரது கவிதை அதன் மனிதநேயத்தால் வேறுபடுத்தப்பட்டது. இவரது உருது அஃப்சானா (சிறுகதை) பணி கிராமப்புற கலாச்சாரத்தை சித்தரிப்பதில் முன்ஷி பிரேம் சந்திற்கும் இவருக்கும் இடைவெளி சில வினாடிகள் மட்டுமே எனக் கருதப்படுகிறது. ஏறக்குறைய அரை நூற்றாண்டு காலம் *ஃபனூன்* என்ற இலக்கிய இதழின் ஆசிரியராகவும் வெளியீட்டாளராகவும் இருந்தார். 1968 ஆம் ஆண்டில் 'செயல்திறன் பெருமை' மற்றும் 1980 இல் *சித்தாரா-இ-இம்தியாஸ்* போன்ற விருதுகளை அவர் பெற்றார்..
# அகமது நதீம் காசிமி

## தனிப்பட்ட வாழ்க்கை

### பின்னணி

பிரித்தானிய இந்தியாவின் குஷாப் மாவட்டத்தில் அங்கா கிராமத்தில் காசிமி பிறந்தார். அவர் 1931 ஆம் ஆண்டில் காம்ப்பெல்பூரில் உள்ள ஒரு உயர்நிலைப் பள்ளியில் பட்டம் பெற்றார். (இப்போது பாகிஸ்தானில் அட்டோக் நகரம் என மறுபெயரிடப்பட்டுள்ளது). அவர் அட்டோக்கின் அரசு கல்லூரியில் படிக்கும் போது தனது முதல் கவிதையை எழுதினார். பின்னர் பகவல்பூரில் உள்ள சாதிக் எகெர்டன் கல்லூரியில் பயின்றார். அவர் 1935 இல் லாகூரின் பஞ்சாப் பல்கலைக்கழகத்தில் பட்டம் பெற்றார். அவருக்கு பீர்சாடா முகமது பக்ஷ் காசிமி எனற ஒரு சகோதரர் மற்றும் ஒரு சகோதரி இருந்தனர். முற்போக்கு எழுத்தாளர்கள் இயக்கத்தின் தீவிர உறுப்பினரான காசிமி அதன் செயலாளராகவும் இருந்தார். இதன் விளைவாக 1950 கள் மற்றும் 1970 களில் பல முறை கைது செய்யப்பட்டார். லாகூரில் உள்ள பஞ்சாப் இருதவியல் நிறுவனத்தில் ஆஸ்துமாவால் ஏற்பட்ட சிக்கல்களால் அவர் 2006 ஜூலை 10 அன்று இறந்தார்.
# அகமது நதீம் காசிமி

## இலக்கிய வாழ்க்கை

ஃபூல், தெஹ்ஸீப்-இ-நிஸ்வான், அடாப்-இ-லத்தீப், சவேரா, நகூஷ் மற்றும் அவரது சொந்த பத்திரிகையான ஃபனூன் உள்ளிட்ட பல முக்கிய இலக்கிய இதழ்களில் காசிமி பதிப்பாசிரியராக பணிபுரிந்துள்ளார். உருது நாளேடான *இம்ரோஸின்* ஆசிரியராகவும் பணியாற்றினார். காசிமி பல ஆண்டுகளாக தேசிய செய்தித்தாள்களான *ராவன் தவான்* மற்றும் *டெய்லி ஜாங்* ஆகிவற்றுக்கு வாராந்திர கட்டுரைகளை வழங்கினார். இவரது கவிதைகளில் பாரம்பரிய கசல்கள் மற்றும் நவீன உரைநடை பாணி கவிதைகள் இரண்டையும் உள்ளடக்கியுள்ளது. அகமத் நதீம் காசிமியும் பிற கவிஞர்களுக்கு வழிகாட்டுதல் மற்றும் சீர்ப்படுத்துவதில் உறுதியாக இருந்தார்.  
1948 ஆம் ஆண்டில், பஞ்சாப்பிற்கான அஞ்சுமான்-இ-தராக்கி பசந்த் முசன்னிஃபீன் (முற்போக்கு எழுத்தாளர்கள் இயக்கம்) என்ற இயக்கத்தின் பொதுச் செயலாளராக தேர்ந்தெடுக்கப்பட்டார். 1949 இல், அவர் பாகிஸ்தானுக்கான அமைப்பின் பொதுச்செயலாளராக தேர்ந்தெடுக்கப்பட்டார். கதீஜா மஸ்தூர், ஹஜ்ரா மஸ்ரூர், அகமது ஃபராஸ், அம்ஜத் இஸ்லாம் அம்ஜாத், அட்டா உல் ஹக் காஸ்மி, மற்றும் முன்னு பாய் உள்ளிட்ட எழுத்தாளர்கள் மற்றும் கவிஞர்களின் ஆதரவோடு 1962 ஆம் ஆண்டில், *காசிமி* தனது சொந்த இலக்கிய இதழான *ஃபனூனை* வெளியிட்டார். கவிஞர் பர்வீன் ஷாகீரின் வழிகாட்டியாக காஸ்மி இருந்தார். 1974 ஆம் ஆண்டில், மேற்கு பாக்கித்தான் அரசாங்கத்தால் 1958 இல் நிறுவப்பட்ட ஒரு இலக்கிய அமைப்பான *மஜ்லிஸ்-தாரகி-அடாபின்* பொதுச் செயலாளராக நியமிக்கப்பட்டார்.  
டிசம்பர் 2011 இல், பேராசிரியர் ஃபதே முஹம்மது மாலிக் மற்றும் பிரபல கட்டுரையாளர் அடா உல் ஹக் காசிமி ஆகியோர் இஸ்லாமாபாத்தின் சர்வதேச இஸ்லாமிய பல்கலைக்கழகத்தில் அஹ்மத் நதீம் காசிமியின் வாழ்க்கை மற்றும் சாதனைகள் குறித்த கருத்தரங்கை ஏற்பாடு செய்தனர். அவரது இலக்கியப் படைப்புகளை உருது எழுத்தாளர்கள், கவிஞர்கள் மற்றும் விமர்சகர்கள் ஆகியோர் போற்றிப் பாராட்டியுள்ளனர்.
# கலாசான் கோயில்

**கலாசான் கோயில்** (ஆங்கிலம்: *Kalasan Temple*; இந்தோனேசியம்: *Candi Kalasan*; ஜாவானியம் : ꦕꦟ꧀ꦝꦶꦏꦭꦱꦤ꧀;) என்றும் அழைக்கப்படும் கோயில், இந்தோனேசியாவின் ஜாவாவில் உள்ள 8-ஆம் நூற்றாண்டைச் சேர்ந்த பௌத்தக் கோயில் ஆகும்.  
இது கிழக்கு யோக்யகர்த்தாவிலிருந்து 13 கி.மீ. கிழக்குப் பகுதியில், பிரம்பானான் கோயிலுக்குச் செல்லும் வழியில், சோலோ சாலையின் தெற்கு பக்கத்தில் யோக்யகர்த்தாவிற்கும் சுராகார்த்தாவிற்கும் இடையில் அமைந்துள்ளது. நிர்வாக ரீதியாக, இது சுலெமன் குறுமாநிலத்தின் (ரீஜென்சி) கலாசான் மாவட்டத்தில் அமைந்துள்ளது.
# கலாசான் கோயில்

## வரலாறு

சமசுகிருதத்தில் நாகரிஎழுத்துமுறையில் எழுதப்பட்ட, கி.பி. 778 ஆம் நாளிட்ட கலாசான் கல்வெட்டின்படி, இந்தக் கல்வெட்டானது *குரு சங் ராஜா சைலேந்திரவம்சதிலகா* (சைலேந்திர குடும்பத்தின் நகை) என்பவரின் விருப்பப்படி இந்தக் கோயில் அமைக்கப்பட்டது.  
அவர் மகாராஜா ராக்காய் பனங்கரனை (கல்வெட்டின் மற்றொரு பகுதியில் கரியானா பனங்கரன் என்றழைக்கப்படுகிறது) வற்புறுத்தி தாராபவனம் என அழைக்கப்படுகின்ற, (போதிசத்வதேவி) தாராவிற்காக புனித கட்டிடத்தை அமைக்க தூண்டுதல் செய்துள்ளார்.
# கலாசான் கோயில்

## வரலாறு

### சைலேந்திர மரபு

கூடுதலாக, சைலேந்திர இராச்சியத்தைச் சேர்ந்த பௌத்தத் துறவிகளுக்காக ஒரு விகாரை (மடம்) கட்டப்பட்டது. ராக்காய் பனங்கரன் சங்கத்திற்காக (புத்த துறவிகளின் சமூகம்) என்ற கிராமத்தை வழங்கியுள்ளார். இந்த கல்வெட்டின் நாளின்படி நோக்கும்போது, கலாசான் கோயில் பிரம்பனன் சமவெளியில் கட்டப்பட்ட கோயில்களில் மிகவும் பழைமை வாய்ந்த கோயிலாகக் கருதப்படுகிறது.  
டச்சு காலனித்துவ காலத்தில் புதுப்பிக்கப்பட்டு ஓரளவு புனரமைக்கப்பட்ட போதிலும், இந்த கோயில் தற்போது மோசமான நிலையில் உள்ளது. அருகிலுள்ள பிற கோயில்களான பிரம்பனன், சேவு , சம்பிசரி ஆகியவற்றுடன் ஒப்பிடும்போது இந்தக் கோயில் சரியாக பராமரிக்கப்படவில்லை என்பதை அறியமுடிகிறது.
# கலாசான் கோயில்

## கட்டிடக்கலை

இந்த கோயில் சதுர 14.20 மீட்டர் துணை அடித்தளத்தில் அமைந்துள்ளது. கோயிலின் திட்ட அமைப்பானது குறுக்கு வடிவத்தில் காணப்படுகிறது, மேலும் இது பன்னிரண்டு மூலை பலகோணமாக வடிவில் அமைக்கப்பட்டுள்ளது. நான்கு கார்டினல் புள்ளிகளில் ஒவ்வொன்றும் காலா-மகரா அலங்கரிக்கப்பட்ட படிக்கட்டுகளைக் கொண்டு அமைந்துள்ளது. மற்றும் 3.5 சதுர மீட்டர் அளவிலான அறைகள் உள்ளன.  
வடக்கு, மேற்கு மற்றும் தெற்கு நோக்கி எதிர்கொள்ளும் சிறிய அறைகளில் எந்த சிலையும் காணப்படவில்லை. ஆனால் தாமரை பீடங்கள் அறைகளில் ஒரு முறை போதிசத்துவர்களின் சிலைகள் அங்கு இருந்திருக்கலாம் என்ற ஊகத்தைத் தருகின்றன. இந்த கோயிலில் போதிசத்துவ சிற்பங்கள் மற்றும் கணங்கள் சிற்பங்களால் அலங்கரிக்கப்பட்டுள்ளன.
# கலாசான் கோயில்

## கட்டிடக்கலை

### கோயில் மாடங்கள்

அவை பௌத்த மதம் சார்ந்தவையாகும். தெற்கு வாசலுக்கு மேலே உள்ள காலா முகம் பல வெளிநாட்டு கல்வியாளர்களால் தங்கள் நூல்களில் புகைப்படம் எடுத்து பயன்படுத்தப்பட்டு வருகிறது, அதில் இது ஒரு ஆயிரம் ஆண்டுகளுக்கு முன்பு மத்திய ஜாவானிய கலைஞர்களால் கல்லில் வெளிப்படுத்தப்பட்ட கலைத்திறனைப் பற்றிய ஒரு கருத்தை அறியமுடிகிறது. கோயிலுக்கு உள்ளேயும் வெளியேயும் காணப்படுகின்ற மாடங்கள் முன்பொரு காலத்தில் அப்பகுதியில் சிலைகள் இருந்திருக்கலாம் என்பதை உணர்த்தும் வகையில் அமைந்துள்ளன.  
அந்த மாடங்களின் வெளிப்புறச் சுவர்கள் கலா கடவுளர்கள் மற்றும் தெய்வாம்சங்கள் பொருந்திய உருவங்களைக் கொண்டு செதுக்கப்பட்ட நிலையில் காணப்படுகிறது. அதில் இறைவனின் தெய்வீக அரண்மனையான சுவர்க்கலோகம் அப்சரஸ்கள், மற்றும் கந்தர்வர்கள் ஆகியவற்றைக் காணலாம்.
# கலாசான் கோயில்

## கட்டிடக்கலை

### போதிசத்துவர் சிலைகள்

கோயிலின் கூரை மூன்று பிரிவுகளைக் கொண்டு அமைந்துள்ளது. அதன் கீழ்ப்பகுதி உடலின் பலகோண வடிவத்தின்படி இன்னும் உள்ளது. அதில் தாமரையின் மீது அமர்ந்திருக்கும் போதிசத்துவர்களின் சிலைகள் சிறிய மாடங்களில் காணப்படுகின்றன. இந்த இடங்கள் ஒவ்வொன்றும் மேற்பகுதியிலும் ஸ்தூபங்களால் முடிசூட்டப்பட்ட வகையில் உள்ளன. கூரையின் நடுத்தர பகுதி எண்கோண (எட்டு பக்க) வடிவத்தில் உள்ளது.  
இந்த எட்டு பக்கங்களிலும் ஒவ்வொன்றும் அலங்கரிக்கப்பட்ட ஒரு தியானி புத்தரின் சிலை உள்ளது. அச்சிலைக்கு இரண்டு புறமும் நின்ற நிலையில் உள்ள போதிசத்துவர்கள் சிலைகள் உள்ளன. கூரையின் மேல் பகுதி கிட்டத்தட்ட வட்ட வடிவத்தைக் கொண்டு அமைந்துள்ளது.
# கலாசான் கோயில்

## கட்டிடக்கலை

### தாது கோபுரம்

சுற்றிலும் எட்டு மாடங்கள் உள்ளன. ஒருபெரிய மானது மற்றும் ஒற்றை பெரிய டகோபா எனப்படுகின்ற தாது கோபுரமும் உள்ளன. இந்த வடிவமானது பௌத்தக் கோயிலுக்கு இல்லாத அமைப்பினை உணர்த்துவதைப் போல் உள்ளது. . ஆரம்பகால போரோபுதூர் கட்டமைப்பின் சில கூறுகளைக் கொண்டதைப் ‘போல இவை உள்ளன.  
கோயில் கிழக்கு நோக்கி உள்ளது, கிழக்கு அறை பிரதான மைய அறைக்கு அணுகலாகவும் உள்ளது. பெரிய பிரதான அறையில் தாமரை பீடமும் சிம்மாசனமும் மெக்காரா, சிங்கம் மற்றும் யானை உருவங்களுடன் செதுக்கப்பட்டுள்ளது, இது மெண்டுட் கோவிலில் புத்தர் வைரோகனா சிம்மாசனத்தில் காணப்பட்டதைப் போன்றது. கலாசான் கல்வெட்டின் படி, இந்த கோவிலில் ஒரு முறை போதிசத்வதேவி தாராவின் பெரிய (அநேகமாக 4 மீட்டர் உயரத்தை எட்டும்) சிலை உள்ளது.
# கலாசான் கோயில்

## கட்டிடக்கலை

### புடவை கோயில்

சிம்மாசனத்தின் வடிவமைப்பால், அநேகமாக தெய்வத்தின் சிலை அமர்ந்த நிலையில் இருந்தது, வெண்கலத்திலிருந்து தயாரிக்கப்பட்டது. இப்போது சிலை காணவில்லை, அநேகமாக சேவு கோவிலில் வெண்கல புத்தர் சிலை இருந்த அதே விதி, பல நூற்றாண்டுகளாக கழிவு விலை உலோகத்திற்காகக் கொள்ளையடிக்கப்பட்டது.  
கோயிலின் வெளிப்புறச் சுவரில் *வஜ்ரலேபா* (லிட்: டயமண்ட் பிளாஸ்டர்) எனப்படும் பிளாஸ்டரின் தடயங்கள் காணப்பட்டன. இதே பொருள் அருகிலுள்ள புடவை கோயிலிலும் காணப்படுகிறது. கோவில் சுவரைப் பாதுகாக்க வெள்ளை-மஞ்சள் நிற பிளாஸ்டர் பயன்படுத்தப்பட்டது, ஆனால் இப்போது பிளாஸ்டர் அணிந்துவிட்டது.  
இந்த கோயில் தொல்பொருள் ரீதியாக வளமான பிரம்பனான் சமவெளியில் அமைந்துள்ளது. கலாசான் கோயிலிலிருந்து வடகிழக்கில் சில நூறு மீட்டர் தொலைவில் சாரி கோயில் அமைந்துள்ளது. சாரி கோயில் பெரும்பாலும் கலாசான் கல்வெட்டில் குறிப்பிடப்பட்டுள்ள மடாலயமாக இருக்கலாம். மேலும் கிழக்கே பிரம்பனான் வளாகம், சேவு கோயில் மற்றும் புளூசன் கோயில் உள்ளது.
# அசன் சத்பாரா

**அசன் சத்பாரா** (செயல்திறன் பெருமை) (இயற்பெயர் அசன் ஆசாத்; பிறப்பு 1963 ஏபரல் - 2016 நவம்பர் 21) இவர் ஒரு பாக்கித்தானின் மலையேறுபவர் ஆவார். கில்கிட்-பால்டித்தானில் உள்ள ஸ்கர்டுவில் இருந்து மலையேறும் சாகசக்காரர் ஆவார். உலகின் மிக உயர்ந்த சிகரமான எவரெஸ்ட் (8848 மீ), கே 2 (8611 மீ), காசர்பிரம் I (8080 மீ), காசர்பிரம் II (8034 மீ), நங்க பர்வதம் (8126 மீ) மற்றும் பல்சான் காங்ரி (8051 மீ) உட்பட ஆறு முறை எண்ணாயிரம் மீட்டரை மீறும் மலைகள் ஏறிய முதல் பாக்கித்தானியராவார். பிராணவாயுவைப் பயன்படுத்தாமல் ஐந்து எண்னாயிரம் மீட்டரை மீறும் மலைகளை ஏறிய பெருமையும் அவருக்கு உண்டு. ஆரம்ப அறிக்கைகளுக்கு மாறாக, மோசமான வானிலை காரணமாக எவரெஸ்ட் சிகரம் ஏறும் போது மட்டும் பிராணவாயுவைப் பயன்படுத்தியதாக அசன் சத்பாரா தெளிவுபடுத்தினார். அவர் புற்றுநோயால் 2016 நவம்பர் 21 அன்று பாக்கித்தானின் ராவல்பிண்டியில் காலமானார்.
# அசன் சத்பாரா

## பின்னணி

ஸ்கர்டுவிலிருந்து 7 மைல் தொலைவில் உள்ள பால்டிஸ்தானின் தொலைதூர பகுதியில் உள்ள "சத்பாரா" என்ற சிறிய கிராமத்தில் அசன் சத்பாரா ஒரு ஏழைக் குடும்பத்தில் பிறந்தார். அவரது குழந்தைப் பருவத்தில் எந்தப் பள்ளியும் அருகில் இல்லை. எனவே அசன் தனது குடும்பத்தைக் காப்பாற்ற ஒரு விவசாயியாகவும் கால்நடைகளை மேய்ப்பவராகவும் இருந்தார். அவர் வாழ்க்கையில் மிகப் பெரிய வருத்தம் என்னவென்றால், அவர் ஒருபோதும் பள்ளிக்குச் செல்லவில்லை என்பதே. அவர் தனது குழந்தைகளுக்கு கல்வியை வழங்குவதில் பெருமிதம் கொண்டார். அவருக்கு நான்கு குழந்தைகள் (3 மகன்கள் மற்றும் ஒரு மகள்) இருந்தனர். இவரது மூத்த மகன் ஆரிஃப் முதுநிலை வணிக நிர்வாகம் பயின்று வருகிறார்  
1993 ஆம் ஆண்டில் அதிக உயரமான மலையில் சுமை தூக்குபவராக தனது மலையேறும் வாழ்க்கையைத் தொடங்கினார். பின்னர் எவரெஸ்ட் சிகரத்தை அடைந்த பிறகு ஒரு பிரபலமான மலையேறுபவர் ஆனார். ஸ்கர்டுவில் மலையேறப் பயன்படுத்தப்படும் கருவிகளுக்கான ஒரு சிறிய கடை அவருக்கு இருந்தது. அவரது அர்ப்பணிப்பும் தன்னம்பிக்கையும் தான் அவரை உலகின் மிக உயர்ந்த சிகரங்களின் உச்சிக்கு அழைத்துச் சென்றது.